
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013 m. rugsėjo 30 d. Nr. AT-1075

Šakiai



Vadovaudamasis Lietuvos Respublikos Vyriausybės 2012 m. liepos 11 d. nutarimo Nr. 849 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., Nr. 83-4372) 1.4 punktu bei 2012 m. liepos 20 d. pasirašyta paskolos sutartimi Nr. 776,



į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę gautas lėšas iš Europos investicijų banko 37 953,73 Lt (trisdešimt septynis tūkstančius devynis šimtus penkiasdešimt tris litus 73 centus) skirti savivaldybės administracijai apmokėti už atliktus darbus. Iš jų:

1. Investicinio projekto „Mažųjų miestelių diversifikacijos galimybės. Kudirkos Naumiestis“ (projekto kodas VP3-1.2.-VRM-01-R-41-025) finansavimui – 34 895,75 (trisdešimt keturis tūkstančius aštuonis šimtus devyniasdešimt penkis litus 75 centus). Lėšas skirti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 08.06.01.03., į ekonominę funkciją 3.1.1.2.1.2.;

2. Investicinio projekto „Šakių rajono susisiekimo infrastruktūros ir investicijų pritraukimo šakinių strateginių 2013-2020 m. plėtros planų parengimas ir strateginio plano atnaujinimas“ (projekto kodas VP1-4.2-VRM-02-R-42-001) finansavimui – 3 057,98 Lt (tris tūkstančius penkiasdešimt septynis litus 98 centus). Lėšas skirti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 01.06.01.11., į ekonominę funkciją 3.1.2.1.1.5.

